
Domnului deputat,


Liviu-Bogdan CIUCĂ
Preşedintele Comisiei juridice, de disciplină şi imunităţi
AVIZ

asupra Propunerii legislative privind acordarea cetăţeniei române membrilor comunităţilor româneşti de pretutindeni, victime ale raptului teritorial sau conjuncturii istorice
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă privind acordarea cetăţeniei române membrilor comunităţilor româneşti de pretutindeni, victime ale raptului teritorial sau conjuncturii istorice, trimisă prin adresa Pl x 189/2016 din 20 aprilie 2016, înregistrat cu numărul 4c-18/192 din 21aprilie 2016. 
       Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.
       Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din         26 aprilie 2016.
       Propunerea legislativă are ca obiect ca obiect instituirea unor reglementări care să asigure un cadru legal pentru acordarea cetăţeniei române membrilor comunităţii româneşti de pretutindeni.
       Membrii comisiei au examinat propunerea legislativă cu observaţiile şi propunerile Consiliului Legislativ conform avizului nr.1247/ din 23.11.2015, expunerea de motive, precum şi punctul de vedere al Guvernului care nu susţine iniţiativa legislativă.
       În urma dezbaterilor, s-a hotărât cu majoritate de voturi (1 vot împotrivă) avizarea negativă propunerii legislative.
       În raport de obiectul şi conţinutul reglementării proiectul de lege face parte din categoria legilor organice.
VICEPREŞEDINTE,

Gabriel Valentin Boboc

